**Cine ştie**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu te-am iubit şi te iubesc,

Cât viaţa mea va fi să fie

Voi fi nisipul necernut

Sau poate, marea,cine ştie?

Umbra de zid ce a crăpat

Din care ies prea rare flori

O geană pură într-un ochi,

Stea eclipsată de reci nori,

Amurg de ziuă neînceput

În care roua plânge iar,

Un fruct necopt şi obosit,

Seminţe care-ncet răsar,

Un vis aprins atât de fin

În aşternut de albă colivie

Ce cântă-ntr-un sărut banal,

Sau,poate plânge,cine ştie?

Ecou divin la colţ de cer

Aruncă-n zare vorbe multe,

Păşesc pe drumul apelor

Care străbate des un munte,

Un mugure desprins de vânt

Zboară acum încă agale

Dând sentimentelor destin

Şi ochilor priviri reale.

Apăs cu pasul urma ta

Din ce răsar flori de câmpie,

Parfumul e plin de iubire,

Sau de iluzii,cine ştie?